Արքայախնձորի ջուր չքնաղ տիկնոջ համար

«Արքայախնձորի ջուր չքնաղ տիկնոջ համար» (), ռուս ժամանակակից գրող Վիկտոր Պելևինի պատմվածքների ժողովածուն, որը վաճառքի է հանվել 2010 թվականի դեկտեմբերին։ Գիրքը բաղկացած է երկու անհավասար մասերից. «Աստվածներ և մեխանիզմներ» (ավելի մեծ), «Մեխանիզմներ և Աստվածներ» (ավելի փոքր)։ Առաջին մասը բաղկացած է երկու վիպակից. «Burning Bush» գործողություն և «Ալ-Էֆեսբիի զենիթային օրենսգրքերը»։ Երկրորդ մասը բաղկացած է երեք պատմվածքից. «Ստվերի դիտողը», «Թհագի» և «Լավ մարմնավորումների հյուրանոցը»։

Ժողովածուն ընդգրկվել է «Մեծ գիրք» ազգային գրական մրցանակի երկար ցուցակում (2010/11 թվականներ)։

Սյուժե

««Burning Bush» գործողություն» 

Գլխավոր հերոս Սեմյոն Լևիտանը մանկուց տարվել էր իր հեռավոր ազգական, հանրահայտ ռադիոհաղորդավար Յուրի Լևիտանի ձայնն ընդօրինակելով։ Հասուն տաիքում նա անգլերեն է դասավանդում հետվերակառուցումային Մոսկվայում։ Այս երկու հանգամանքներն էլ ստիպում են նրան ներգրավվել պետական անվտանգության ուժերի գաղտնի գործողության մեջ. նա պետք է Աստծո ձայնով խոսի ԱՄՆ-ի Նախագահ Ջորջ Բուշի հետ։ Դա անելու համար Սեմյոնը գաղտնի հիմունքներով անցնում է արագացված աստվածաբանական դասընթացներ՝ կրոնական բովանդակության տեքստերի և թմրանյութերի օգտագործմամբ, որոնց ընթացքում նա ապրում է միստիկական վերապրումներ։

Գործողության ընթացքում պարզվում է, որ ամերիկացիները ևս նման գործողություն են իրականացնում ԽՍՀՄ ու Ռուսաստանի ղեկավարների դեմ` այն տարբերությամբ, որ հեռարձակումը հրեշի անունից է։ Սեմյոնը ստիպված է լինում հնչունավորել նաև հրեշին։ Գործողության ավարտին Սեմյոնը հայտնվում է Իսրայելում, որտեղ նրան դեռ օգտագործում է ևս մեկ հետախուզական ծառայություն, ամենայն հավանականությամբ՝ Կենտրոնական հետախուզական վարչությունը։

«Ալ-Էֆեսբիի զենիթային օրենսգրքերը» 

Վիպակը բաղկացած է երկու մասից՝ «Freedom liberator» և «Խորհրդային ռեքվիեմ»։ Առաջին մասում նկարագրվում է, թե ինչպես ամերիկացիները, կորցնելով Աֆղանստանում ռազմական գործողությունների արդյունավետությունը՝ WikiLeaks-ում մշտական տեղեկատվական արտահոսքի և պատերազմը վարելու անմարդկային մեթոդների մեղադրանքների պատճառով, Անօդաչու թռչող սարքերում (դրոն, ԱԹՍ) որոշում են օգտագործել ինքնավար արհեստական բանականություն։

Այդ սարքերը գործում են անսովոր արդյունավետությամբ մինչև Աֆղանստանում ռուսական գործակալ Սավելի Սկոտենկովի հայտնվելը, որն այնտեղ ստանում է Ալ-Էֆեսբի մականունը (իբր, Եփեսոսից, տարբերակ՝ ԱԴԾ-ից, )։ Ռուսաստանից և Արևմուտքից վիրավորված՝ Սկոտենկովը մշակում է արտակարգ պաշտպանություն անօդաչու թռչող սարքերից. նա երկրի վրա գրում է կարգախոսներ, որոնք շեղում են արհեստական բանականությունը, ինչը հանգեցնում է Անօդաչու թռչող սարքերի վթարի։ Ռուսաստանի հետ հարաբերությունների վատթարացումից հետո ամերիկացիներին հաջողվում է հասնել Սկոտենկովի հետկանչմանը, ապա նրան առևանգում են արդեն Ռուսաստանից։

«Ստվերի դիտողը» 
Պատմվածքում նկարագրվում է Հնդկաստանում ռուս ուղեկցորդ Օլեգի փորձը` երկար մեդիտացիայից ընթացքում սովորել սեփական ստվերից։ Հերոսը հազիվ ողջ է մնում, և պատմվածքը չի տալիս պատասխան՝ տեսածը պատրա՞նք էր, թե՞ իրական փորձ։ Պատմվածքը ներծծված է ինչպես հնդկական մշակույթ եվրոպացիների ներթափանցելու փորձերի նկատմամբ, այնպես էլ բուն Հնդկաստանի հանդեպ հեգնանքով։

«Թհագի» 

Նախորդ պատմվածքի երկրորդական հերոս Բորիսը շարունակում է թհագի աղանդի անդամների՝ հնդկական Կալի աստվածուհու գաղտնի երկրպագուների և նրան մարդկային զոհեր մատուցողների որոնումները։ Բորիսը ցանկանում է միանալ այդ աղանդին, բայց վերջում ինքն է դառնում զոհ։ Պատմվածքը լույս է տեսել 2010 թվականի հունիսին «Սնոբ» ամսագրում։

«Լավ մարմնավորումների հյուրանոցը» 

Ժողովածուի վերջին պատմվածքը պատմում է մի աղջկա հոգու նախագոյության մասին, որին հրեշտակը հրավիրում է վերամարմնավորվելու որպես օլիգարխի դուստր։ Հանգամանքներին և հրեշտակի բացատրություններին կարճ ծանոթանալուց հետո նա կտրականապես հրաժարվում է մարմնավորվել այս կերպարով և կորցնում է իր անհատականությունը կյանքի սկզբնաղբյուրում։ Հենց այս պատմվածքի մեջ է հանդիպում արքայախնձորի ջրով մի բանկա, որն իր անունն է տվել ժողովածուին և մեջբերում է Վլադիմիր Մայակովսկուց։

Կարծիքներ և քննադատություն

Ծանոթագրություններ

Արտաքին հղումներ 
 Ананасная вода для прекрасной дамы на сайте «Лаборатория Фантастики»
 
 Виктор Топоров // «Актуальные комментарии», 17 декабря 2010 года.
 Мартын Ганин // «OpenSpace.ru», 15 декабря 2010 года.
 Татьяна Москвина // «Аргументы Недели», 15 декабря 2010 года.
 Лиза Новикова // «Infox.ru», 14 декабря 2010 года.
 Наталья Кочеткова // «Известия», 13 декабря 2010 года.
 Открытое письмо писателю Пелевину // «Московский Комсомолец», 14 декабря 2010 года.
 Лев Симкин. Внутреннее дело. Рецензия на роман «Ананасная вода для прекрасной дамы». 

Գրքեր այբբենական կարգով
Վիկտոր Պելևինի ստեղծագործություններ